༄༅། ། མདོ་སྡེ་ཐར་པ་ཆེན་པོ་ཀློག་པར་འདོད་པས། སྐྱབས་འགྲོ་སེམས་བསྐྱེད་སྔོན་དུ་
བཏང་། མདུན་གྱི་ནམ་མཁར་ཀུན་བཟང་མཆོད་སྤྲིན་དབུས། ། རྩ་བའི་བླ་མ་སྟོན་པ་
ཐུབ་པའི་དབང་། ། རྒྱལ་སྲས་རྒྱ་མཚོའི་འཁོར་གྱིས་བསྐོར་བ་རྣམས། ། མིག་གི་བདུད་
རྩིར་མངོན་སུམ་ལྟ་བུར་བཞུགས། ། གུས་པས་ཕྱག་འཚལ་མཆོད་སྤྲིན་རྒྱ་མཚོ་འབུལ། །
སྡིག་ལྟུང་མ་ལུས་འགྱོད༌པ་དྲག་པོས་བཤགས། ། དགེ་ལ་ཡི་རང་བསྐུལ་ཞིང་གསོལ་
བ་འདེབས། ། དགེ་ཚོགས་མཁའ་མཉམ་འགྲོ་བའི་དོན་དུ་བསྔོ། ། སྲས་བཅས་རྒྱལ་
བའི་སྔོན་གྱི་ཐུགས་བསྐྱེད་བཞིན། ། བདག་དང་དམིགས་ཡུལ་ཉམ་ཐག་འགྲོ་རྣམས་
ལ༑༑ བྱིན་གྱིས་རློབས་ཤིང་ཟབ་དང་རྒྱ་ཆེ་བའི། ། མདོ་སྡེའི་དགོངས་དོན་རྟོགས་
པར་བྱིན་གྱིས་རློབས། ། ནམ་མཁའི་མཐས་གཏུགས་ལྷ་ཀླུ་གནོད་སྦྱིན་སོགས། ། རྫུ་
340

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
འཕྲུལ་ཡིད་ལྡན་ཐམས་ཅད་འདིར་གཤེགས་ཤིག ། ཐོས་པར་རབ་དཀའ་བདེ་ལེགས་
ཀུན་གྱི་གཞི། ། རྒྱལ་བའི་གསུང་གི་བདུད་རྩི་གུས་པས་ཉོན། ། མདོ་སྡེ་དག་པར་ཀློག་ཅིང༌།
མཇུག་ཏུ། འདིས་མཚོན་དུས་གསུམ་དགེ་ཚོགས་ཕུང་བོའི་མཐུས། ། བདག་དང་
དམིགས་ཡུལ་རྣམས་ཀྱིས་གཙོ་བྱས་པའི། ། འགྲོ་ཀུན་ལས་ཉོན་སྡིག་ལྟུང་ཀུན་བྱང་
ཞིང་། ། མི་ཁོམ་གཡང་ས་ཀུན་ལས་གྲོལ་བར་ཤོག ། སྐྱེ་བར་དལ་འབྱོར་ལྡན་པའི་
ལུས་ཐོབ་ཅིང་། ། ཐེག་མཆོག་དགེ་བའི་བཤེས་ཀྱིས་རྗེས་བཟུང་སྟེ། ། བསྟན་ལ་ཐོས་
བསམ་སྒོམ་པའི་བྱ་བ་ཡིས། ། ས་དང་ལམ་གྱི་རྟོགས་པ་མཐར་ཕྱིན་ཤོག ། ཅེས་མདོ་སྡེ་
ཐར་པ་ཆེན་པོའི་འདོན་ཐབས་ཉུང་བསྡུས་འདི་ནི། དད་ལྡན་དགེ་སློང་བསམ་གཏན་རྒྱ་མཚོ་ནས་
བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བའོ། །